Sommer-OL 1968

Sommer-OL 1968 i Mexico City, var også genstand for politiske markeringer. Sydafrika var ikke med da de øvrige afrikanske lande truede med boykot, hvis Sydafrika fik lov til at deltage. 

To amerikanske sprintere – Tommie Smith og John Carlos – stod på podiet i 200 m og viste stolt deres knyttede næve iklædt sorte handsker – symbolet på Black Power-bevægelsen hjemme i USA. De blev bortvist og sendt hjem. IOC udtalte sig om deres beslutning: "Det grundlæggende princip af den olympiske bevægelse er at politik slet ikke hører hjemme i OL. De amerikanske atleter brød princippet ved at reklamere for indenrigspolitiske synspunkter."

Det var de første olympiske sommerlege, hvor Vest- og Østtyskland havde hvert deres hold.

Men sportsmæssigt skete der også noget i Mexico. Mexico Citys højde på 2300 m over havet gjort livet hårdt for langdistanceløberne, men rekorder faldt i mange andre discipliner. 34 verdensrekorder og 38 olympiske rekorder blev sat i den tynde luft.

Man husker måske tydeligst amerikaneren Richard "Dick" Fosbury og hans "Fosbury Flop" – en ny teknik i højdespring, hvor springeren flyver over overliggeren på ryggen. Flopp'et revolutionerede disciplinen og erstattede mange andre teknikker.

Den mest imponerende rekord faldt i længdespring da Bob Beamon fra USA sprang 8,90 m. Han slog den tidligere rekord med hele 55 cm.

I trespring blev den olympiske rekord slået af syv forskellige springere og verdensrekorden blev slået fem gange.

OL i Mexico City så de første dopingtest i OL-regi.

Boksning 

Deltagerantallet i den olympiske bokseturnering var rekordstort med 315 deltagere fordelt på 65 nationer. Fra Danmark deltog Jørgen Hansen i weltervægt og Christian Larsen i let-mellemvægt (i den officielle rapport er Chrstian Larsen dog angivet som Niels Larsen). Ingen af de danske boksere opnåede dog medaljer. 

Den olympiske bokseturnering blev som ved Sommer-OL 1964 i Tokyo domineret af boksere fra USSR og Østeuropa. USSR opnåede tre guldmedaljer fulgt af Mexico og USA med to guldmedaljer hver. Olympisk mester i sværvægt blev den kun 19-årige George Foreman, der siden vandt det professionelle verdensmesterskab i sværvægt.

Sejlsport 
Sejlsportskonkurrencerne blev afholdt i Acapulco ved Mexicos stillehavskyst.

Medaljetabel 

{| class="wikitable" style="text-align:center;"
|-
! colspan=5| Olympiske Sommerlege 1968
! style="border-left:0px;" bgcolor="#ffffff" |  
|-
!   Nr.  
! Land
| bgcolor="gold" |  Guld  
| bgcolor="silver" |  Sølv  
| bgcolor="CC9966" |Bronze
!   Total  
|-
||1.||align="left"|
||45||28||34||107
|-
||2.||align="left"|
||29||32||30||91
|-
||3.||align="left"|
||11||7||7||25
|-
||4.||align="left"| Ungarn
||10||10||12||32
|-
||5.||align="left"| Østtyskland
||9||9||7||25
|-
||6.||align="left"|
||7||3||5||15
|-
||7.||align="left"|
||7||2||4||13
|-
||8.||align="left"| Vesttyskland
||5||11||10||26
|-
||9.||align="left"|
||5||7||5||15
|-
||10.||align="left"|
||5||5||3||13
|}

Antal danske deltagere 
 68 mænd
 4 kvinder

Danske medaljetagere

Guld 

 Gunnar Asmussen, Reno B. Olsen, Peder Pedersen, Per Lyngemark og Mogens Frey, (Cykling, 4 km holdløb)

Sølv 
 Leif Mortensen, (Cykling, landevejsløb)
 Niels Fredborg, (Cykling, 1000 meter på tid)
 Mogens Frey (Cykling, individuel forfølgelsesløb)
 Aage Birch, Poul Richard Høj Jensen og Niels Peter Markussen, (Sejlsport, dragebåd)

Bronze 
 Erik Rosendahl Hansen (Kajak, 1000 meter)
 Peter Fich Christiansen og Ib Ivan Larsen, (Rosport, toer uden styrmand)
 Jørn Krab, Harry Jørgensen og Preben Krab, (Rosport, to'er med styrmand)

Se også 
 Olympiaden i Mexico - dokumentarfilm om begivenheden

Kilder

Eksterne henvisninger 
 Officiel rapport

Sport i 1968
Sport i Mexico
Mexico City